b"\n_START_ARTICLE_\nIdan Tal\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar la seua carrera al Maccabi Petah Tikva a la temporada 96/97, jugant 71 partits fins a la seua marxa al Hapoel Tel Aviv FC. Amb aquest club guanya la State Cup, el primer t\xc3\xadtol del club des de feia 11 anys. Hi juga 14 partits fins al final de la temporada 98/99, quan recala al CP M\xc3\xa9rida, de la Segona Divisi\xc3\xb3 espanyola._NEWLINE_Hi retorna al Maccabi Petah Tikva. Hi disputa set partits abans d'anar-se'n a l'Everton FC, a l'octubre del 2000. Amb l'equip angl\xc3\xa8s hi suma 29 partits abans de tornar a la competici\xc3\xb3 espanyola, ara al Rayo Vallecano, amb qui disputa sis partits._NEWLINE_De nou al seu pa\xc3\xads, hi milita a les files del Maccabi Haifa FC. El juliol del 2006 hi retorna al futbol angl\xc3\xa8s, beneficiat per disposar de la nacionalitat francesa, i per tant, no ocupar pla\xc3\xa7a d'extracomunitari. Hi arriba al Bolton Wanderers FC, on juga un any abans de fitxar pel Beitar Jerusalem.\n_START_SECTION_\nSelecci\xc3\xb3\n_START_PARAGRAPH_\nHa estat internacional amb Israel en 69 ocasions, tot marcant cinc gols."